Pas zbulimeve të reja për aktivitetin bërthamor të Phenianit
Presidenti Trump, i zhgënjyer nga njoftimet se Pheniani ka rifilluar punimet në një bazë raketash
Presidenti amerikan Donald Trump tha të mërkuren se ai do të ishte “shumë i zhgënjyer” nëse njoftimet se Koreja e Veriut po rindërton një objekt për lëshimin e raketave janë të vërteta. Njoftimet për aktivitet të ri në bazën e raketave në Tongchang-ri erdhën vetëm disa ditë pasi Presidenti Trump dhe udhëheqësi koreanoverior Kim Jong Un përfunduan papritmas takimin e tyre të dytë në Hanoi të Vietnamit. Sipas burimeve të shumta, Koreja e Veriut ka riparuar një pjesë të një baze për lëshimin e raketave që udhëheqësi koreanoverior Kim Jong Un kishte urdhëruar që të çmontohej pas takimit të tij me Presidentin Trump në Singapor vitin e kaluar. “38 North”, një projekt analizash që ndjek zhvillimet në Korenë e Veriut me seli në Uashington, thotë se imazhet satelitore çojnë në përfundimin se në periudhën 16 shkurt-2 mars është rindërtuar struktura e platformës së lëshimit të raketave në Tongchang-ri, e njohur edhe si Sohae. Qendra për Studime Strategjike dhe Ndërkombëtare me seli në Uashington gjithashtu konkludoi se Koreja e Veriut "po bën një rindërtim të shpejtë" në këtë zonë. tha Presidenti Trump. Njoftimet për aktivitet të ri në Tongchang-ri erdhën vetëm disa ditë pasi Presidenti Trump dhe udhëheqësi koreanoverior Kim Jong Un mbyllën papritmas takimin e tyre të dytë në Hanoi të Vietnamit. Bisedimet u ndërprenë për shkak të këmbënguljes së Uashingtonit për një angazhim të plotë për çnuklearizim nga Pheniani në këmbim të reduktimeve apo eliminimit të sanksioneve. Këto përpjekje diplomatike të nivelit të lartë janë komplekse, thotë ish-Ambasadori i Shteteve të Bashkuara në OKB, Bill Richardson, i cili ka udhëtuar shumë herë në Korenë e Veriut. Por zoti Richardson thotë se ai është optimist për progresin e ardhshëm. Për Shtetet e Bashkuara dhe Korenë e Veriut, ky është kapitulli më i fundit në një histori të gjatë dhe të komplikuar.